钦定古今图书集成/明伦汇编/闺媛典/第065卷 > 张子翼妻陈氏
## 钦定古今图书集成/明伦汇编/闺媛典/第065卷 > 张子翼妻陈氏

按《广东通志》：“陈氏，知陆川县张子翼妻。嘉靖甲子，翼
膺聘入试，有猺贼数千劫库，掳氏为质，云：‘顺我则生，
逆吾则死’。氏大骂，口啮贼，手啖其肉，贼怒杀之。越三
日，颜色不变。救兵至，贼退，陆人为棺殓，时年三十。翼
为王事所羁，既归，已无及。开府立祠祀之，仍旌表。”